नपा में इस बार महिलाओं में से चुनना होंगे सभापति
नगरपालिका में अब 12 भाजपा से और 9 कांग्रेस से पार्षद हैं। ये महिलाएं नगर की आधी आबादी का प्रतिनिधित्व कर रही हैं। ऐसे में भाजपा को इन्हीं महिलाओं में से सभापति चुनना होगा। कांग्रेस की ओर से भी नेता प्रतिपक्ष के लिए महिलाओं का मजबूत दावा है। दोनों दलों की ओर से निर्वाचित कुल महिला पार्षदों में से 33 फीसदी युवा हैं। इनकी उम्र न्यूनतम 22 से लेकर 36 वर्ष है। शेष की उम्र इससे ज्यादा से शुरू हाेकर अधिकतम 55 वर्ष तक है।
बंधवार अगले दिनों में नपा सभापतियों के नाम तय करेंगे। भाजपा के प्रमुख दावेदारों में वार्ड 37 से 584 मतों से निर्वाचित सुनीता बाहेती, वार्ड 19 में 485 मतों से जीतीं संध्या शर्मा, वार्ड 9 से 347 मतों से निर्वाचित दीपिका जैन के अलावा अजजा कोटे से वार्ड 4 से निर्वाचित अनीता भांभी का नाम चर्चा में है। सीनियरिटी के आधार पर पार्टी वार्ड 22 से पार्षद अंगूरबाला कर्नावट को भी मौका दे सकती है। हालांकि इस बार जीत का अंतर केवल 33 मत ही रहा। ओबीसी कोटे से वार्ड 26 में राधिका किशोरदास, वार्ड 23 से रेखा राजेश सोनी, वार्ड 20 से रश्मि राठौर के नाम चर्चा में हैं।
कल तक पढ़ाई कर रही थीं, घर संभाल रही थीं अब नगर सरकार संभालंेगी
वार्ड 7 से पार्षद चुनी गई संगीता शर्मा गृहिणी थीं। वार्ड आरक्षण के बाद वे चुनाव में पार्षद प्रत्याशी बनी। संगीता का कहना है जनता ने चुना है। आकांक्षाओं पर खरा उतरेंगे। परिवार के अलावा नपा के कार्यों को भी पूरा वक्त दूंगी।
खेड़ीवाला का फिर से दावा
इधर कांग्रेस की ओर से एकमात्र पद नेता प्रतिपक्ष के लिए सीनियरिटी के आधार पर वार्ड-1 में 829 मतों से जीती आशा संचेती और वार्ड 28 में 1028 मतों से निर्वाचित शाकेरा खेड़ीवाला का नाम प्रमुख रहेगा।
वार्ड 37 से भाजपा पार्षद सुनीता बाहेती ने बताया महिला होने के नाते मैं महिला अधिकारों पर विशेष फोकस करूंगी। नपा के विभिन्न विभागों में मूलभूत सुविधाओं से जुड़े काम होें या योजनाओं के। मैं इंतजाम करूंगी कि महिला वर्ग को भटकना न पड़े। अनावश्यक परेशानी न हों। जनता ने पार्टी को पूर्ण बहुमत भी दिया है, हम तालमेल से काम करने के साथ महिला हितों में निर्णय लेने में भी देरी नहीं करेंगे। बकायदा सुझाव भी मांगेंगे।
वार्ड 28 से कांग्रेस पार्षद शाकेरा खेड़ीवाला ने बताया मैं दूसरी बार परिषद में महिलाओं के हितों के लिए आवाज उठाऊंगी। हम इस बार भी विपक्ष में हैं। उम्मीद करती हूं नई परिषद के पदाधिकारी हमारे सुझाव काे सुनेंगे, समझेंगे और नगरहित में साथ लेकर चलेंगे। खासकर घंटाघर, कालाखेत में महिला प्रसाधन बनाने के लिए पिछले कार्यकाल में आवाज उठाई थी। मैं पुन: दोहराऊंगी। समस्याओं व अधिकारों के लिए आवाज उठाएंगे।
अधिकारों को लेकर बाेलीं महिला पार्षद
वार्ड 20 से पार्षद रश्मि राठौर एमकॉम प्रथम सेमेस्टर की पढ़ाई कर रही हैं। पिता शंभूसेन राजनीति में लंबे समय से सक्रिय हैं। रश्मि ने बताया महिला सीट से टिकट मिला। अब पढ़ाई के साथ क्षेत्र के विकास पर ध्यान केंद्रित करूंगी।
वार्ड 30 से पार्षद रुखसार गौरी एलएलबी सेकंड सेमेस्टर की पढ़ाई कर रही हैं। महिला वार्ड होने से पार्टी को आवेदन किया। रुखसार का कहना है हर समस्या से वाकिफ हूं। पढ़ाई के साथ वार्ड पार्षद की जिम्मेदारी निष्ठा से निभाऊंगी।
वार्ड 39 से पार्षद विद्या दशाेरा सक्रिय राजनीति में नहीं थीं। वार्ड आरक्षण के बाद संगठन को आवेदन किया, टिकट मिलने पर जीती भीं। विद्या का कहना है बच्चे बड़े हो चुके हैं। परिवार के दायित्व के साथ ही वार्ड की जिम्मेदारी भी निभाएंगे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva